கேள்வி: நிலோபர் பக்தியார் - இளமை வாழ்க்கை பற்றி தகவல் சொல்.
பதில்: நிலோபர், பாக்கித்தானின் பஞ்சாப் (பாக்கிஸ்தான்) அதாலி எனும் ஊரில் ஒரு பஞ்சாபி முஸ்லிம் குடும்பத்தில் பிறந்தார். இவர்கள் குடும்பம் சமூகப் பணி மற்றும் இராணுவ சேவையின் பின்னணியைக் கொண்டுள்ளது. இவரின் தந்தை இராணுவத்தில் கர்னலாக இருந்து ஓய்வு பெற்றவர். அதே நேரத்தில் இவரது இரண்டு சகோதரர்களும் பிரிகேடியர் பதவியில் இருந்து ஓய்வு பெற்றவர்கள். நிலோபரின் தாயார் பேகம் அலி மாலிக், புகழ்பெற்ற சமூக சேவகர் ஆவார். மேலும் 1971 போருக்குப் பிறகு போர்க் கைதிகளை திருப்பி அனுப்புவதற்கான தேசிய குழுவின் நிறுவனர் மற்றும் தலைவராகவும் இருந்தார். நிலோபர், தனது உயர்நிலைக் கல்வியை இராவல்பிண்டி பிரசன்டேசன் கான்வென்ட் பெண்கள் உயர்நிலைப்பள்ளி பயின்றார். பஞ்சாப் பல்கலைக்கழகம் இளங்கலை கலை பட்டமும், கார்னிகி மெல்லன் பல்கலைக்கழகம் உறுப்புக் கல்லூரியான எயின்சு கல்லூரியில் பொது நிர்வாகத்தில் முதுகலைப் பட்டமும் பெற்றார்.
கேள்வி: நிலோபர் பக்தியார் - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: 1999 ஜூன் 28 முதல் ஜூலை 2 வரை அமெரிக்க ஐக்கிய நாடுகள் கலிபோர்னியா சான் டியேகோ நகரில் நடைபெற்ற சங்கத்தின் 82 வது சர்வதேச மாநாட்டில் அரிமா சங்கங்களின் சர்வதேச சங்கத்தின் இயக்குநராக இரண்டு ஆண்டு காலத்திற்கு நிலோபர் தேர்ந்தெடுக்கப்பட்டார். கூடுதலாக, நீரிழிவு பார்வையின்மை தடுப்பு மையத்தின் தலைவராக பணியாற்றுகிறார். மேலும் பல அரிமா பள்ளிகள் மற்றும் மனநலம் பாதிக்கப்பட்ட குழந்தைகளுக்கான பள்ளியை உருவாக்குவதில் மெல்வின் ஜோன்ஸ் நிறுவிய பன்னாட்டு அரிமா சங்கங்கள் சகாவும் ஆவார். மேலும் நிலோபர் ஒரு விடுதி நிர்வாகியாகவும் அறியப்படுகிறார்..
கேள்வி: நிலோபர் பக்தியார் - குடும்பம் என்பது என்ன?
பதில்: நிலோபர், அகமத் பக்தியார் என்பவரை மணந்தார். இவர்களுக்கு இரண்டு மகன்களும் மற்றும் ஒரு மகளும் உள்ளனர்.
கேள்வி: நிலோபர் பக்தியார் - பாராசூட்டிங் சர்ச்சை குறித்து விரிவாக சொல்லுங்கள்.
பதில்: ஏப்ரல் 2007 இல், பிரான்சு ஒரு தொண்டு நிறுவனம் ஏற்பாடு செய்திருந்த பாராசூட்டிலிருந்து தரையிறங்கிய பிறகு, தனது பயிற்றுவிப்பாளரை இவர் கட்டிப்பிடிக்கும் புகைப்படங்களை சில செய்தித்தாள்கள் வெளியிட்டதை அடுத்து, பாக்கித்தானிலுள்ள இசுலாமிய மதகுருமார்கள் இவரை தண்டித்து அரசாங்கத்திலிருந்து நீக்க வேண்டும் என்று ஒரு பத்வா வெளியிட்டனர். மதகுருமார்கள் “இது ஒரு சட்டவிரோதமான மற்றும் தடைசெய்யப்பட்ட செயல் என்றும், எந்த சந்தேகமும் இல்லாமல், இவர் ஒரு பெரிய பாவத்தைச் செய்திருக்கிறார்” என்றும் கூறினர்.[https://web.archive.org/web/20070525062250/http://www.forbes.com/facesinthenews/2007/04/10/bakhtiar-pakistan-fatwa-face-cx_rd_0410autofacescan01.html Forbes, Hug Sparks Fatwa Against Pakistani Minister] பாராசூட்டிலிருந்து குதித்த பிறகு இந்த அரவணைப்பை அவருக்கு தெரிவித்த ஒரு வாழ்த்தாகவே தான் கருதியதாக நிலோபர் விவரித்தார்.[http://www.chron.com/disp/story.mpl/world/4700485.html Pakistani official chided for her 'un-Islamic act'] 2005 காஷ்மீர் நிலநடுக்கம் பாதிக்கப்பட்டவர்களுக்கு பணம் திரட்டுவதற்காக இந்த தாவல் திட்டமிடப்பட்டது. 2007 மே 21 அன்று, சில ஆதாரங்களின்படி, பாராசூட் சர்ச்சை காரணமாக சுற்றுலாத்துறை அமைச்சர் பதவியை விட்டு விலகுவதாக நிலோபர் அறிவித்தார். பாக்கித்தானின் பிரதமர் சௌகத் அசீசு இந்த பதவி விலகலை நிராகரித்தார். ஆனால் நிலோபர் அவரை வலியுறுத்தி அதனை ஏற்கச் செய்தார். பத்வாவின் பின்னணியில் உள்ள மதகுருமார்கள் மீது வழக்குத் தொடர இவர் திட்டமிட்டார்.[http://inhome.rediff.com/cms/print.jsp?docpath=//news/2007/jun/21pak.htm Former Pak minister to sue clerics] ''Rediff'', 21 June 2007. நிலோபர் தனக்கு எதிரான பத்வா பிரச்சாரம் குறித்து புகார் அளித்தார். மேலும் நாடாளுமன்ற நிலைக்குழுவிடம் தனது உயிருக்கு அச்சுறுத்தல் இருப்பதாகக் கூறினார். பின்னர், தனது அமைச்சரவை சகாக்கள் இந்த விவகாரத்தில் தனக்கு ஆதரவாக நிற்கத் தவறியதால் ஏமாற்றமடைந்ததாகக் கூறினார்.[https://web.archive.org/web/20070617145028/http://www.timesonline.co.uk/tol/news/world/asia/article1820247.ece The Times - Pakistan minister resigns over 'immoral' hug]